b'\n_START_ARTICLE_\nJoseph Carter Abbott\n_START_SECTION_\n\xc5\xbdivljenjepis\n_START_PARAGRAPH_\nLeta 1846 je kon\xc4\x8dal Akademijo Phillips, nato pa je \xc5\xa1tudiral pravo in bil leta 1852 sprejet v odvetni\xc5\xa1ko zbornico. Postal je lastnik in urednik Daily American-a, kar je opravljal v letih 1852\xe2\x88\x9257. V letih 1855-61 je bil generaladjutant New Hampshira, nato pa urednik Boston Atlas-a (1859) in \xc4\x8dlan komisije za dolo\xc4\x8ditev meje med New Hamsphirom in Kanado. Med ameri\xc5\xa1ko dr\xc5\xbeavljansko vojno je slu\xc5\xbeil v Zvezni vojski ZDA (1861-65); za zasluge je prejel \xc4\x8din brevetnega brigadnega generala. Preselil se je v Wilmington (Severna Karolina), kjer je nekaj \xc4\x8dasa bil poveljnik mesta. Leta 1868 je bil delegat dr\xc5\xbeavne ustavodajne skup\xc5\xa1\xc4\x8dine Severne Karoline. Po ponovnem sprejetu Severne Karoline v ZDA je bil kot republikanec izvoljen v Senat ZDA, v katerem je slu\xc5\xbeil med 14. julijem 1868 in 3. marcem 1871. Pozneje je bil: pobiralec pristani\xc5\xa1\xc4\x8da Wilmington, in\xc5\xa1pektor po\xc5\xa1t na vzhodni liniji ju\xc5\xbene obale in bil ustanovitelj mesta Abbottsburg (8. oktober 1881). Ukvarjal se je tudi z lesarstvom, bil zaposlen kot specialni agent Oddelka zakladnice ZDA (United States Treasury Department) in bil urednik Wilmington Post-a. Umrl je v Wilmingtonu; sprva je bil pokopan na Nacionalnem pokopali\xc5\xa1\xc4\x8du Wilmington, nato pa je bil leta 1887 prekopan na Pokopali\xc5\xa1\xc4\x8de Valley (Manchester, New Hamsphire).'